Marcus Fabius N.f. Ambustus

Marcus Fabius N.f. Ambustus (quando natus, quando mortuus sit, nescimus) vir publicus Romanus quarti saeculi a.C.n. fuit.

Familia
Pater eius Numerius Fabius M.f. Ambustus, tribunus militum consulari potestate anni 406 a.C.n. erat. Forsitan consul anni 358 a.C.n. Gaius Fabius N.f. Ambustus frater Marci fuit. Filius Marci Quintus Fabius Maximus Rullianus quater consulatum adeptus est, alter filius Gaius Fabius M.f. Ambustus anno 315 a.C.n. magister equitum erat.

Cursus honorum
Marcus ter consul Romanus electus est: 

Anno 360 a.C.n. una cum Gaio Poetelio C.f. Libone Visolo fasces tenuit. Tum Romani bella contra Gallos et Tiburtes duxerunt. Cum Poetelius milites in hos duxit, illorum arcendorum causa dictator electus est: Quintus Servilius Q.f. Ahala. Et Poetelius et dictator vicerunt dum Fabius Hernicos superat et ovatione honoraturTitus Livius, ab urbe condita, VII 11.

Anno 356 iterum electus est, tum cum Marco Popillio M.f. Laenate. Hic faciliter Tiburtinos vicit, Fabius autem a Faliscis atque Tarquiniis paene victus est. Itaque Gaius Marcius L.f. Rutilus dictator nominatus est - primus e plebeop.cit., VII 17.

Anno 354 Fabius consul III erat, cum cum Tito Quinctio Poeno Capitolino Crispino. Iterum contra Tiburtinos et Tarquinios pugnatum est. Ex illis Fabius triumphavitop.cit., VII 19.

Anno 351 primo interrex - quem honorem iam anno 355 tenuit - ac deinde dictator fuit, non ad bellum gerendum, sed ad supprimendum plebeiosop.cit., VII 22.

Etiam anno 325 adhuc vixit, cum filio suo Quinto Fabio Maximo Rulliano adfuit, qui tunc magister equitum contra decreta dictatoris feceratop.cit., VIII 31-36. Secundum Fastos anno 322 ipse magister equitum erat.

Nexus externi
Biographia brevis in pagina imperiumromanum.org (lingua Theodisca scripta)

Notae

Categoria:Senatores
Ambustus, Marcus N.f.
Categoria:Interreges
Categoria:Dictatores Romani
Categoria:Magistri equitum